Source: http://docplayer.hu/42040509-A-kellekszavatossag-jotalas-kotelezettje-az-eladoi-es-a-tulajdonosi-pozicio-elvalasa-eseten.html
Timestamp: 2019-01-19 18:58:57
Document Index: 34900580

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ']

A KELLÉKSZAVATOSSÁG (JÓTÁLÁS) KÖTELEZETTJE AZ ELADÓI ÉS A TULAJDONOSI POZÍCIÓ ELVÁLÁSA ESETÉN - PDF
Download "A KELLÉKSZAVATOSSÁG (JÓTÁLÁS) KÖTELEZETTJE AZ ELADÓI ÉS A TULAJDONOSI POZÍCIÓ ELVÁLÁSA ESETÉN"
1 A KELLÉKSZAVATOSSÁG (JÓTÁLÁS) KÖTELEZETTJE AZ ELADÓI ÉS A TULAJDONOSI POZÍCIÓ ELVÁLÁSA ESETÉN Adásvételi szerzıdés alapján a kellékszavatossági kötelezettség a vevıkkel adásvételi szerzıdést kötı velük szerzıdéses jogviszonyban álló kötelezettet, azaz az eladót terheli. A szavatosságra (jótállásra) kötelezett eladó nem szükségszerően azonos a tulajdonossal /Ptk.305. (/1) bek., 277. (1) bek., 368. (1) ek., 117. (3)bek., Inytv.) 29. -a, Inyvhr.87. / A felperes keresetében egyéb igények mellett az I-II.r. alperest egyetemlegesen kérte kötelezni Ft + áfa kijavítási költség, valamint annak a január 1. napjától a kifizetés napjáig járó késedelmi kamata és perköltség megfizetésére; kérte kötelezni továbbá a II.r. alperest a felperesi társasház épületének megépítésével kapcsolatos, tételesen meghatározott mőszaki- és egyéb dokumentációk átadására. Elıadta, hogy a sz.-i 792. hrsz-ú ingatlan a rajta lévı ipari célú épülettel az I.r. alperes tulajdonát képezte. Az I.r. alperes mint eladó a II.r. alperessel mint vevıvel május 9. napján kötött szerzıdést az ingatlan továbbértékesítési célú adásvételére. A szerzıdésben a II.r. alperes vállalta az ingatlanon lévı felépítmény átépítését, abban társasházi lakások kialakítását és azok értékesítését. A szerzıdésben a felek az ingatlan vételárát Ft-ban kötötték ki azzal, hogy a vételár teljes kifizetéséig az I.r. alperes az ingatlanra tulajdonjogát fenntartotta. Kikötötték, hogy az átalakítandó épületben megépített lakások és egyéb helyiségek vevıi a vételár kifizetésével a tulajdonjogot nem szerzik meg, azonban az I.r. alperes a vételár II.r. alperes általi teljes kifizetését követıen köteles hozzájárulni a lakások és egyéb helyiségek vevıi tulajdonjogának ingatlan-nyilvántartási bejegyzéséhez. A szerzıdésben az I-II.r. alperes megállapította azt is, hogy az átépítés, a lakások kialakítása és értékesítése kizárólag a II.r. alperes mint beruházó felelıssége és kockázata, a tervezés, engedélyeztetés és kivitelezés munkáit a II.r. alperes végzi, azokért az I.r. alperest szavatossági felelısség nem terheli. A II.r. alperes a megvásárolt ingatlanon az épületet átalakította, a lakásokat megépítette és az I.r. alperes a július 11. napján kelt alapító okirattal az épületre társasházat alapított, melyet a körzeti földhivatal a június 15. napján érkezett kérelem alapján az ingatlan-nyilvántartásba bejegyzett május és augusztus hónapja között a társasházi különtulajdonú lakások külön szerzıdésekkel értékesítésre kerültek. A társasházi különtulajdonú lakások adásvételi szerzıdéseit a II.r. alperes beruházóként és eladóként kötötte meg a vevıkkel, az I.r. alperes azonban tulajdonosként valamennyi említett adásvételi szerzıdést aláírta, és a szerzıdésben vállalta - a vételár teljes megfizetése esetére - a vevı tulajdonjogának ingatlannyilvántartási bejegyzéséhez szükséges engedély megadását. A II.r. alperes a vevık felé a felépített lakásokra a szerzıdésekben jótállást vállalt. A kereset szerint az I-II.r. alperes a társasház épülete és a külön tulajdonú lakások felépítése és átruházása során hibásan teljesített, melyért az I.r. alperes tulajdonos a
2 Ptk a alapján szavatossági felelısséggel, míg a II.r. alperes beruházó és kivitelezı jogszabályon (53/1987. (X.24.) Mt. rendelet) alapuló jótállási kötelezettséggel tartozik. A felperes jogi álláspontja szerint a társasházi lakások értékesítése során a tulajdonost és az eladót nem lehet elválasztani, a jogviszonyban a II.r. alperes csak közvetítı volt, mivel a tulajdonjog bejegyzéséhez az I.r. alperes engedélye kellett. Kifejtette, hogy az I-II.r. alperes ettıl eltérı egymás közötti megállapodása harmadik személyek irányában hatálytalan. A II.r. alperest az építési szerzıdés teljesítése az átadás-átvétel körében kérte kötelezni a mőszaki- és egyéb dokumentációk kiadására. Az I.r. alperes ellenkérelmében a vele szemben elıterjesztett kereset elutasítását és a felperes perköltségben való marasztalását kérte. Védekezésében vitatta, hogy kellékszavatossággal tartozna az átruházott lakások teljesítéséért, hivatkozott a II.r. alperessel május 9. napján megkötött adásvételi szerzıdésre, illetve a felperesi társasház tulajdonostársai által a II.r. alperessel megkötött adásvételi szerzıdésekre, melyekbıl álláspontja szerint kitőnik, hogy az átépítés, a lakások kialakítása és értékesítése csak a II.r. alperes felelısségére és kockázatára történik, míg az I.r. alperes a vételár teljes kiegyenlítése esetén a tulajdonjog bejegyzéséhez szükséges engedély kiadását vállalta, így csak a tulajdonjog átruházásáért terhelte jogszavatosság, de nem kellékszavatosság. Az I.r. alperes csakis a társasház ingatlanára fenntartott tulajdonjoga miatt szerepelt az egyes vevıkkel megkötött adásvételi szerzıdésekben, azonban vállalt kötelezettségének eleget téve a vevık tulajdonjogát minden egyes esetben az ingatlan-nyilvántartásba bejegyezték. A január 26. napjától felszámolás alatt álló II.r. alperes ellenkérelmében a kereset elutasítását és felperes perköltségben marasztalását kérte. A felperes által megjelölt kijavítási költség mértékét túlzottnak tartotta. Az elsıfokú bíróság fellebbezéssel támadott részítéletével kötelezte az I-II.r. alperest, hogy 15 napon belül egyetemlegesen fizessenek meg a felperesnek Ft tıkét, valamint annak a május 1. napjától a kifizetés napjáig járó késedelmi kamatát és Ft perköltséget. Kötelezte a II.r. alperest a keresetben meghatározott mőszaki- és egyéb dokumentációk 15 napon belüli kiadására. Ezt meghaladóan a részítélettel elbírált kereseti kérelmeket elutasította. A társasházi közös tulajdonban lévı épületrészek építési munkáinak hibás teljesítése miatt a kijavítási költség iránti keresetet annak jogalapjában az elsıfokú bíróság az I-II.r. alperessel szemben alaposnak találta. Megállapította, hogy függetlenül az I- II.r. alperes között május 9. napján létrejött továbbértékesítési célú adásvételi szerzıdéstıl és az abban foglalt jogoktól és kötelezettségektıl a társasházi lakások vevıi mind a közös, mind a külön ingatlanrészek tekintetében azokat az ingatlantulajdonos I.r. alperestıl vásárolták meg, amely az ingatlanra a tulajdonjogát fenntartotta. A II.r. alperes csupán beruházó és kivitelezı volt. Mindebbıl az elsıfokú bíróság arra a következtetésre jutott, hogy az I.r. alperes a Ptk a alapján
3 szavatossági felelısséggel tartozik, míg az I-II.r. alperes közötti, ettıl eltérı megállapodás csak az alperesek belsı jogviszonyában irányadó. Az elsıfokú bíróság a II.r. alperes helytállási kötelezettségét jogszabályon (az 53/1987. (X.24.) Mt. rendelet) alapuló jótállás alapján állapította meg. Az I-II.r. alperes kötelezettségének szoros összefüggése folytán az általuk teljesítendı szolgáltatást oszthatatlannak tekintette az elsıfokú bíróság, melyre figyelemmel az I- II.r. alperest egyetemlegesen marasztalta a többször kiegészített igazságügyi szakértıi véleményben meghatározott kijavítási költség összegében. Az elsıfokú bíróság alaptalannak találta a kijavítási költség általános forgalmi adója iránti keresetet, a már elvégzett két tétel javítás Ft-os költsége Ft forgalmi adóján túl. Rámutatott, hogy a felperes a javítási költségre áfát csak akkor igényelhet, ha a munkát már elvégeztette, ahol az áfa már felmerült. Az egyes tételeknél ugyanis nem lehet elıre megállapítani, hogy áfa-köteles javítási munka-e, illetve az áfa mértéke sem határozható meg, mivel nem tudható, mikor kerül az elvégzésre. A részítélet ellen a felperes és az I.r. alperes terjesztett elı fellebbezést. A felperes fellebbezésében a részítélet részbeni megváltoztatásával kérte kötelezni az I-II.r. alperest egyetemlegesen a Ft marasztalási összeget terhelı általános forgalmi adó megfizetésére. Fellebbezése indokolásában hivatkozott az általános forgalmi adóról szóló évi LXXIV.tv. (Áfa.tv.) 5. -ára, 6. /2/ bekezdés c./ pontjára, amelyek szerint az építési szerzıdés alapján történı termék átadása áfaköteles tevékenység. A felszámítandó adó mértéke az Áfa.tv.28. /1/ bekezdése szerint az adóalap 20 %-a. Az I.r. alperes fellebbezésében elsıdlegesen az elsıfokú bíróság részítélete megváltoztatásával a kereset I.r. alperessel szembeni teljes elutasítását kérte; másodlagosan a fellebbezési eljárásban elıterjesztett beszámítási kifogása folytán kérte a kereset teljes elutasítását. Elsıdleges fellebbezési kérelmét az elsıfokú eljárásban kifejtett védekezésére alapította, mely szerint a felperes által kifogásolt minıségben elkészített lakások és épület beruházója, kivitelezıje és egyben eladója a II.r. alperes volt, amely a hibátlan teljesítésért kellékszavatossággal és jótállási kötelezettséggel is tartozott. Az I.r. alperes az ingatlan kényszerő tulajdonosaként csak arra vállalt kötelezettséget, hogy hozzájáruljon a II.r. alperes vevıi korlátozástól mentes tulajdonszerzésére. Ennek a jogszavatossági kötelezettségének eleget tett, ezért is egyetemlegesen nem felelhet a II.r. alperest terhelı kötelezettségek teljesítéséért. Az I.r. alperes a felperes fellebbezésére fellebbezési ellenkérelmet is elıterjesztett, melyben kérte az elsıfokú bíróság ítélete felperesi fellebbezéssel támadott rendelkezése helybenhagyását.
4 A felperes I.r. alperes fellebbezésére elıterjesztett fellebbezési ellenkérelmében az elsıfokú bíróság részítélete I.r. alperesi fellebbezéssel támadott rendelkezése helybenhagyását és az I.r. alperes másodfokú perköltségben marasztalását indítványozta. A felperes fellebbezése nagyobbrészt, míg az I.r. alperes fellebbezése teljes egészében alapos. Az ítélıtábla megállapította, hogy az elsıfokú bíróság a részítélet meghozatalához szükséges tényállást helytállóan állapította meg, a megállapított tényekbıl viszont tévesen következtetett az I.r. alperes szavatossági helytállási kötelezettségére és tévesen mellızte a II.r. alperes marasztalását a kijavítási költséget terhelı teljes - általános forgalmi adó összegében. A felperes részítélettel elbírált egyik keresete szerint az I-II.r. alperes a társasház épülete és a különtulajdonú lakások felépítése és átruházása során hibásan teljesített, melyért az I.r. alperes tulajdonos a Ptk a alapján szavatossági felelısséggel, míg a II.r. alperes beruházó és kivitelezı jogszabályon (az 53/1987. (X.24.) Mt. rendelet) alapuló jótállási kötelezettséggel tartozik. A hibás teljesítés mint szerzıdésszegés azt jelenti, hogy a kölcsönös szolgáltatási kötelezettséget elıíró szerzıdéses jogviszonyban a valamelyik fél által vállalt szolgáltatás nem felel meg a jogszabályban elıírt, avagy a szerzıdésben külön meghatározott minıségi követelményeknek (Ptk.305. /1/ bekezdése, 277. /1/ bekezdés). A dolog szolgáltatásához kapcsolódó kötelezettségek elmulasztásának egyik jogkövetkezménye a kellékszavatosság (Ptk.305. /2/ bek.), amely szerint a kötelezett felel (szavatol) azért, hogy a szolgáltatott dologban a teljesítéskor megvannak a törvényben és a szerzıdésben meghatározott tulajdonságok. A társasházi különtulajdonú lakásingatlanokra (a társasházakról szóló évi CXXXIII. tv. (Tht.) 2. ) megkötött adásvételi szerzıdés (Ptk.365. /1/ bek.) alapján a kellékszavatossági kötelezettség a vevıkkel adásvételi szerzıdést kötı velük szerzıdéses jogviszonyban álló kötelezettet, az eladót terheli. Jelen esetben a társasházi különtulajdonú ingatlanok perben nem álló vevıi az adásvételi szerzıdéseket május és augusztus hónapja között a II.r. alperes eladóval kötötték meg, függetlenül attól, hogy ekkor az átruházott ingatlanok a II.r. alperes tulajdonában nem voltak (Ptk.117. /3/ bek.), mivel azokra az I.r. alperes a II.r. alperessel május 9. napján megkötött adásvételi szerzıdésben a tulajdonjogát fenntartotta (Ptk.368. /1/ bek.). A tulajdonjog fenntartás ingatlannyilvántartási ténye azonban semmilyen módon nem érintette azt a jogi tényt, hogy a társasházi különtulajdonú ingatlanok vevıivel a II.r. alperes állt szerzıdési jogviszonyban, így a vevık az átruházott ingatlanok kellékhibái miatt szavatossági igényüket a szerzıdéses kötelezett II.r. alperessel szemben érvényesíthetik.
5 Ezért az elsıfokú bíróság tévedett, amikor azt állapította meg, hogy az átruházott társasházi ingatlanokra tulajdonjogát fenntartó, tulajdonos I.r. alperest kellékszavatosság terheli a társasház közös épületrészeiben fennálló hibákért. A Ptk.365. /1/ bekezdése ugyanis úgy rendelkezik, hogy az adásvételi szerzıdés alapján az eladó köteles a dolog tulajdonjogát a vevıre átruházni és a dolgot a vevı birtokába bocsátani. A jogszabály tehát nem tiltja, hogy az eladó olyan ingatlanra kössön adásvételi szerzıdést, amely a szerzıdéskötés idıpontjában még nem áll a tulajdonában, a tulajdonjoga az ingatlan-nyilvántartásba nincs bejegyezve (Ptk.117. /3/ bek.). Ilyen esetben az eladó köteles az ingatlan tulajdonjogát megszerezni annak érdekében, hogy azt a vevıre átruházhassa, avagy köteles egyéb módon biztosítani azt, hogy a vevı az átruházott ingatlanra a tulajdonjogot megszerezze, mivel az eladót az átruházásért jogszavatosság terheli. (Ptk.369. ) Mindez következik a Ptk.367. /2/ bekezdésébıl is, amely az eladó kötelezettségévé teszi az átruházott ingatlan ingatlannyilvántartási állapotának rendezését. (EBH.1999/96., EBH.2003/867.) Az említett törvényi rendelkezésekkel összhangban az ingatlan-nyilvántartásról szóló évi CXLI. tv. (Inytv.) 29. -a úgy rendelkezik, hogy - egyebek mellett tulajdonjog ingatlan-nyilvántartási bejegyzésének a tulajdonjog keletkezését, módosulását és megszőnését igazoló minısített kellékekkel rendelkezı okirat (pl. adásvételi szerzıdés), illetve az ingatlan-nyilvántartásba bejegyzett jogosulttól avagy közbensı szerzıként bejegyezhetı jogosulttól származó bejegyzési engedély alapján van helye. Az Inytv. ezen szabályát az Inytv. Vhr.87. -a azzal egészíti ki, hogy tulajdonjogot csak azzal szemben lehet bejegyezni, aki az ingatlan-nyilvántartásban tulajdonosként szerepel, vagy az ingatlan-nyilvántartásba bejegyzett tulajdonostól bejegyzés nélkül szerzett tulajdonjogot, illetıleg érvényes szerzıdés, vagy más jogcímen tulajdoni igényt. Utóbbi esetben bejegyzésre alkalmas okirattal kell igazolni a közbensı jogszerzést és erre a bejegyzésben utalni kell. Az ingatlan-nyilvántartási jogszabályok tehát kifejezetten megengedik, hogy az ingatlan-nyilvántartásba be nem jegyzett tulajdonossal megkötött érvényes adásvételi szerzıdés alapján a vevı tulajdonjoga ingatlan-nyilvántartási bejegyzését kérje, amennyiben a bejegyzett jogosulttól bejegyzési engedéllyel is rendelkezik. Jelen esetben az I-II.r. alperes között létrejött május 9. napján kelt adásvételi szerzıdés, valamint a II.r. alperes által a társasházi különtulajdonú ingatlanok vevıivel megkötött adásvételi szerzıdések kifejezetten tartalmazzák, hogy az I.r. alperes mint az ingatlan-nyilvántartásba bejegyzett tulajdonos a vételár teljes megfizetése esetén a társasházi ingatlanok vevıi részére a bejegyzési engedélyt megadja. Az I.r. alperes tehát a társasházi ingatlanok vevıi által megkötött adásvételi szerzıdéseket csak a bejegyzési engedély kiadására vonatkozó kötelezettségvállalás, illetve a lakásingatlanokat átruházó II.r. alperest terhelı jogszavatossági kötelezettség (Ptk.369. ) teljesítése érdekében írta alá, nem vállalt viszont kötelezettséget az adásvételi szerzıdésekben a szerzıdések hibátlan teljesítéséért, ez a kellékszavatossági kötelezettség (Ptk.305. /2/ bek.) az eladó II.r. alperest terhelte. A társasházi különtulajdonú ingatlanok vevıi és az I.r. alperes között lévı jogviszony hiányában, így az elsıfokú bíróság alaptalanul állapította meg az I.r. alperes kellékszavatossági felelısségét és alaptalanul marasztalta az I.r. alperest kijavítási
6 költségben. (Legfelsıbb Bíróság Pfv.VI /2001/4., Fıvárosi Ítélıtábla 3.Pf /2005/3.) A jogviszony hiányán túlmenıen az ítélıtábla álláspontja szerint a társasházközösség felperesnek az I.r. alperessel szemben kereshetıségi joga sem állt fenn a társasházi közös épületrészekben elıállt hibák miatti szavatossági igényérvényesítésre. A Tht.2. /1/ bekezdése szerint ugyanis a közös tulajdon tárgyát képezı ingatlanrész a külön tulajdonba tartozó lakás, nem lakás céljára szolgáló helyiség alkotórészét képezi, azzal együtt minısül önálló ingatlantulajdonnak. Eszerint az egyes külön tulajdoni ingatlanok vevıi által megvásárolt ingatlanoknak alkotórészét képezi a társasházi közös tulajdon alapító okiratban meghatározott mértékő hányada. A fent már részletesen kifejtettek szerint az ingatlan így: a társasházi különtulajdonú ingatlan vevıjének szavatossági igénye az adásvételi szerzıdéshez kötıdik, nem pedig a társasház - közösségi szerzıdés (az alapító okirat) aláírásához (Tht.5. ). A Pp.3. /1/ bekezdése szerint keresetindítási joga csak a vitában érdekelt félnek van. A kereshetıségi jog a fél és a per tárgya közötti anyagi jogi kapcsolatra vonatkozik, azaz arra, hogy a felperest megilleti-e a keresettel érvényesített jog az alperessel szemben (EBH.2005/1227.). A Tht.3. /1/ bekezdése a társasház-közösség korlátozott jogalanyiságáról rendelkezik, amely szerint az az általa viselt közös név alatt az épület fenntartása és a közös tulajdonnal kapcsolatos ügyek intézése során jogokat szerezhet és kötelezettségeket vállalhat, önállóan perelhet és perelhetı, gyakorolja a közös tulajdonnal kapcsolatos tulajdonosi jogokat, viseli a közös tulajdon terheit. Jelen esetben a Tht.3. /1/ bekezdése nem határozza meg egzaktan, hogy a társasházi épület fenntartása és a közös tulajdonnal kapcsolatos ügyek intézése körében megilleti-e a társasház-közösséget az önálló perindítási jog az épület felépítése során a közös épületrészekben keletkezett hibákra vonatkozó szavatossági igénnyel kapcsolatban. Ezért a társasház-közösség ebbéli keresetindítási joga anyagi jogi kérdés, melyrıl ítélettel kell határozni. A már említettek szerint a szavatossági igény nem a társasház - közösség alapításához és nem a társasháztulajdon ingatlan-nyilvántartási bejegyzéséhez (Tht.5. ) kapcsolódik, hanem a társasház-közösség tagjai által a közös tulajdonú ingatlanrészre fennálló tulajdoni hányadot is magában foglaló külön tulajdonú ingatlanra megkötött adásvételi szerzıdéshez. Ezeket az adásvételi szerzıdéseket pedig nem a társasház-közösség felperes, hanem annak tagjai kötötték meg vevıként, így a szavatossági igényre vonatkozó kereshetıségi joga is az egyes tulajdonostársaknak és nem a társasház-közösségnek van.
7 Az ítélıtábla egyetértett a felperes fellebbezésével abban a vonatkozásban, hogy az Áfa.tv. 5. /1/ bekezdése és 6. /2/ bekezdés c./ pontja alapján az építési szerzıdés alapján végzett javítási tevékenység általános forgalmi adó köteles, amennyiben azt nem az egyébkénti kivitelezést végzı cég látja el. A felperes a perben kijavítási költséget igényelt szavatossági- és jótállási jogként, melyhez kapcsolódó általános forgalmi adó fizetési kötelezettség mint további költség a kötelezettet terheli (Ptk.248. /2/ bek., 309. /1/ bek.). Ez a költségviselési kötelezettség független attól, hogy a jogosult a javítást elvégeztette-e már, avagy sem. Ezért az elsıfokú bíróság kellı indok nélkül mellızte Ft kijavítás költség után az áfa felszámítását. Az Áfa.tv. 28. /1/ bekezdése szerint az adó mértéke jelenleg 20 %-os, így Ft-ra Ft. A felperes fellebbezésében az elsıfokú bíróság részítéletében megállapított teljes marasztalási összeg ( Ft) után igényelt általános forgalmi adót, melynél nem volt arra figyelemmel, hogy az elsıfokú bíróság a kijavítási költség Ft-os tételeire már áfát számított fel. Ezekre figyelemmel az ítélıtábla részítéletével az elsıfokú bíróság részítéletének megfellebbezett rendelkezéseit a Pp.253. /2/ bekezdése alapján nagyobbrészt megváltoztatta, a felperes kijavítási költség iránti keresetét az I.r. alperessel szemben elutasította, valamint a II.r. alperest terhelı marasztalási összeget a késedelmi kamatokra vonatkozó rendelkezést nem érintve Ft-ra felemelte, míg ezen túl az elsıfokú részítéletet helybenhagyta. (Gyıri Ítélıtábla Pf.IV /2006/5.szám)